Մալեկ Ալուլա

Մալեկ Ալուլա (, ), ալժիրցի պոետ, գրող, խմբագիր և գրական քննադատ։

Նա առաջին հերթին հայտնի է իր պոեզիայով և փիլիսոփայության վերաբերյալ ակնարկներով։ Նա գրել է որոշ գրքեր, մասնավորապես Le Harem Colonial ֆրանսիական հրապարակումը, որը անգլերենից թարգմանվել է որպես «Գաղութային հարեմ»։ Այն հանրությունը բարձր է գնահատել։ Հեղինակը վերլուծում է ալժիրուհիների 19-րդ դարի վերջին 20-րդ դարերի սկզբի գաղութային լուսանկարային բացիկները, պնդելով, որ դրանք միայն ֆրանսիացիների երևակայությունն են «արևելյան» կանանց վերաբերյալ։

Կենսագրություն 
Մալեկ Ալուլան ծնվել է 1937 թվականին, Օրանում (Ալժիր)։ Ավարտելով բարձրագույն նորմալ դպրոցը, նա շարունակել է գրականություն ուսումնասիրել Ալժիրի և Փարիզի համալսարաններում, որտեղ ֆրանսիացի փիլիսոփա և գրող Դենի Դիդրոյի մասին գրել է դոկտորական դիսերտացիա։

1980 թվականին նա ամուսնացել է ալժիրցի ռեժիսոր և գրող Ասի Ջեբարի հետ, բաժանվել են 2005 թվականին։ Մալեկ Ալուլան եղել է Ալլուլ Աբդելկադեր հիմնադրամի տնօրենը, որն անվանվել է իր եղբոր` հայտնի դրամատուրգ և ռեժիսոր Աբդելկադեր Ալուլայի պատվին, որն սպանվել է Ջիհադի իսլամական միության զինված անդամների կողմից։

Մատենագրություն 
1967 թվականին Փարիզում դառնալով խմբագիր, նա շարունակում է գրել բանաստեղծություններ, պոետիկայի և փիլիսոփայական վերաբերյալ ակնարկներ ֆրանսերենով։ Որպես քննադատ, նա դեմ է արտահայտվել ալժիրյան հեղափոխական ծառայության մեջ պոեզիայի օգտագործմանը, որոնք հետևում էին 1962 թվականին Ֆրանսիայից Ալժիրի անկախությանը։

Նրա արձակագրության մեծ մասը հագեցած է պոետական բնորոշ գծերով, պատմում է ալժիրյան մշակույթի, ալժիրա-բերբերյան մշակույթի, նաև իր հոր, ուսուցիչների, ընկերների վերաբերյալ հիշողությունների մասին։ Իր հրպարակումների մեջ առավել ազդեցիկ է Le Harem Colonial (Գաղութային հարեմը) աշխատանքը, որտեղ վերլուծում է բացիկների հավաքածուն ալժիրուհիների նկարներով, որոնք նկարել են ֆրանսիացի գաղութարարները, որոնք հետ էին վերադարձել ֆրանսիա։ Ըտս Ալուլայի, դա եղել է որպես նվաճման նշան, նա պնդում է, որ բացիկները վիզուալ կերպով ցուցադրում են գաղութարարների և գաղութաբնակների միջև եղած իշխող հարաբերությունները։ Գրքում մեկնաբանություններ են արվել նկարների վերաբերյալ, հատկապես ֆրանսիական գաղութարարների ռեժիմի ժամանակ կատարված ալժիրցի կանանց էրոտիկ տեսարաններով նկարները։ 1900 և 1930 թվականներին ֆրանսիացի ձեռնարկատերերը ալժիրցի կանանց նկարներ են թողարկում և տարածում են Ֆրանսիայում։ Ըստ Ալուլեի այդ ֆրանսիական գաղութարարների աշխարհի պրոյեկցիան երբեք գոյություն չի ունեցել։ Ալուլայի գիրքն ապացուցում է, որ այդ նկարները տարածել են որպես էկզոտիկ վկայություններ ալժիրցիների հետամնաց և հին սովորույթներից։ Ըստ Ալուլայի` ալժիրցի կանայք, որոնց օգտագործվել են լուսանկարների համար, իրականում հարճեր չեն, այլ որբեր և անբարոյականներ են, որոնց խնդրել են կեցվածքներ ընդունել լուսանկարների համար։ Ալուլան քննադատում է ֆրանսիացիների ցանկասեր հայացքները ալժիրցի կանանց հանդեպ, նա պնդում է որ նկարները չեն ներկայացնում ալժիրցի կանանց, ավելի շուտ դա արևմտյան երևակայությունն է արևելյան կանանց և նրանց արգելված հարեմում անհասանելիության մասին։

Աշխատանքներ                                                     
 Dans tout ce blanc 2015
 Algérie indépendance.
 Les festins de l’exil.
 Alger 1951: un pays dans l’attente.
 Une enfance algérienne.
 Rêveurs/sépultures; suivi de L’exercice des sens: poèmes.
 Belles Algériennes de Geiser:
 Villes et autres lieux: poèmes.
 L’accès au corps: poème.
 Villes (poems)
 Le cri de tarzan, la nuit dans un village oranais: nouvelles.
 Alger: photographiée au XIXe siècle.
 Approchant du seuil ils dirent.
 Mesures du vent: poème
 Le harem colonial: images d’un sous-érotisme.
 Causses et vallées.
 Haremsphantasien.: Aus dem Postkartenalbum der Kolonialzeit.
 Villes et autres Leux: Poèmes.
 Paysages d’un retour.
 L’Exercice des sens.
 L’autre regard.
 Rêveurs-sépultures: suivi de Mesures du vent : poèmes:

Ծանոթագրություններ

Արտաքին հղումներ 
 Մալեկ Ալուլա (1937-2015), բանաստեղծ և քննադատ
 Մալեկ Ալուլայի Գաղութային հարեմը
 Գաղութային հարեմ
 Մալեկ Ալուլայի Գաղութային հարեմը
 Կենսագրությունը Բեռլինի միջազգային գրական փառատոնից 

 
Ալժիրցի գրողներ
Ալժիրցի բանաստեղծներ